text: Kattehjem reddet
  03 december 2011 kl. 09.56
  75 katte på kattehjemmet i Sønderborg stod til at skulle aflives, fordi pengekassen var tom. Men efter et indslag i TV SYD, har flere af kattene nu fået nye hjem, og mange personer har doneret penge.
  Efter Sønderborg og Omegns Kattelaug fornylig mistede sit tilskud fra Kattens Værn truede både en lukning af kattehjemmet og en aflivning af 75 katte.
  Den historie kunne TV SYD fortælle den 25. november, og så skete der noget.
  
  10 katte har fået nyt hjem
  En lettet leder af kattehjemmet, Solvejg Johanning, fortæller, at 10 af de 75 katte nu har fået nye hjem. Og flere bliver formentligt hentet i den kommende tid.
  Det sammenholdt med, at mange har sendt bidrag til kattehjemmet gør, at det nu kan overleve. I hvert fald i denne omgang. 
  Solvejg Johanning vil efter nytår søge legater og økonomisk hjælp hos fonde.
  Er du interesseret i en kat eller vil hjælpe økonomisk, har hjemmet
  tlf. 7442 1310 og en hjemmeside påwww.soenderborg-kattelaug.dk
  link - Sønderborg og Omegns Kattelaug
  Sønderborg og Omegns Kattelaug - Sønderborg om Omegns Kattelaug
  